b'\n_START_ARTICLE_\n\xc5\xbdoltoplaz\n_START_SECTION_\nOpis\n_START_PARAGRAPH_\n\xc5\xbdoltoplaz lahko v dol\xc5\xbeino dose\xc5\xbee do 135\xc2\xa0cm. Na prvi pogled ne deluje kot ku\xc5\xa1\xc4\x8dar, \xc4\x8deprav spada mednje. Osnovna barva je okrasto rumena, po trebuhu pa je svetlej\xc5\xa1e rumene barve, po \xc4\x8demer je dobil tudi slovensko ime. Ima zakrnele noge, katerih zakrneli ostanki so v\xc4\x8dasih vidni v bli\xc5\xbeini kloake. Od ka\xc4\x8d se lo\xc4\x8di tudi po vidnih u\xc5\xa1esih ter vekah.\n_START_SECTION_\nRaz\xc5\xa1irjenost\n_START_PARAGRAPH_\n\xc5\xbdoltoplaz se zadr\xc5\xbeuje na odprtih travnikih z nizko travo ali v z grmovjem pora\xc5\xa1\xc4\x8denih hribovskih pa\xc5\xa1nikih. Prehranjuje se predvsem s pol\xc5\xbei, pa tudi s \xc4\x8dlenono\xc5\xbeci, v\xc4\x8dasih pa celo z manj\xc5\xa1imi sesalci. Rad ima bolj suho podnebje, vendar je najbolj aktiven po de\xc5\xbeju, ko je aktivnost pol\xc5\xbeev najvi\xc5\xa1ja. Vznemirjen spu\xc5\xa1\xc4\x8da sikajo\xc4\x8d opozorilni zvok, napaden pa lahko tudi ugrizne. Tudi \xc5\xbeoltoplaz lahko ob umiku odvr\xc5\xbee rep, vendar se to zgodi izjemoma. Odvr\xc5\xbeen rep lahko tudi razpade na manj\xc5\xa1e delce._NEWLINE_Samice deset tednov po parjenju izle\xc5\xbeejo okoli osem jajc pod odpadlo skorjo dreves ali pod kamenje. Obi\xc4\x8dajno samice gnezdo med razvojem varujejo. Mladi\xc4\x8di se izle\xc5\xbeejo po 45 do 55 dneh in so ob izvalitvi dolgi okoli 15\xc2\xa0cm. S hranjenjem pri\xc4\x8dnejo po okoli \xc5\xa1tirih dneh.\n_START_SECTION_\nViri in reference\n_START_PARAGRAPH_\n"The Scheltopusik, Pseudopus [Ophisaurus] apodus: Natural History and Care". Cyber Lizard U.K. 2003-09-28. Pridobljeno dne 2008-01-19._NEWLINE_"Scheltopusik Care Sheet and Information". Western New York Herpetological Society. 2008. Pridobljeno dne 2008-01-19._NEWLINE_Kaplan, Melissa (1997). "Glass Lizard - Glass Snake - Legless Lizard". Melissa Kaplan\'s Herp Care Collection. Pridobljeno dne 2008-01-19._NEWLINE_"European Glass Lizard". Wild Natures. September 2006. Pridobljeno dne 2008-01-19._NEWLINE_"Giant Legless Lizard". Central Pets. 2008-01-19. Pridobljeno dne 2008-01-19.'